google/wiki40b huggingface dataset:
La Cygne kullkraftverk

La Cygne kullkraftverk er et kullkraftverk i Linn County, delstaten Kansas i det sentrale USA. Det har en installert produksjonskapasitet på 1575 MW, fordelt på 2 blokker / turbiner. Dette er delstatens nest største termiske kraftverk målt etter installert produksjonseffekt.
Anlegget ble bygget ut i årene 1973–1977. Brenselkilden er sub-bitumenøst kull. Utslippet av CO2 i 2006 var 10,275 mill. tonn.
2009 NBA-draftet

2009 NBA-draftet var NBAs årlige draftbegivenhet i 2009 som fant sted i Madison Square Garden i New York den 25. juni. Begivenheten ble mediadekt av ESPN. Det første draftet ble gjort av Los Angeles Clippers som vant trekningen den 19. mai 2009.

Tidlige deltakere

En spiller som ikke har gjort seg klar for draftet automatisk, må sende en skriftlig søknad til NBA-kontorene minst 60 dager før draftet. For 2009-draftet falt denne datoen på 26. april. De grunnleggende kravene for automatisk valgbarhet er realiseringen av collegevalgbarhet for amerikanske spillere, og at utenlandske spillere blir 22 år senest i desember det året som draftet holdes.
En spiller som har ansatt en sportsagent vil få forbudt tilgang til valgbarhet i college, uavhengig av om han blir draftet i NBA.
NBA ga ut den offisielle listen over tidlige deltakere den 30. april 2009; det inkluderte 74 collegespillere og 29 utenlandske. Denne listen inkluderte ikke Brandon Jennings, en amerikaner som dro rett fra videregående skole i USA til Italia, der han signerte med Lottomatica Roma, for å spille profesjonelt. Etter bestemmelse fra CBA blir en amerikansk spiller som signerer kontrakt og spiller for en profesjonell klubb utenfor USA automatisk deltaker i draftet i det året han fyller 19.
Seneste datoen for å trekke seg fra draftet var den 15. juni 2009.
Alle spillerne som er listet nedenfor er listet hos NBA. De spillerne som NBA ikke antyder at har signert med en agent har andre referanser.

Collegespillere

(Satt i alfabetisk rekkefølge)
Nesten alle spillerne er amerikanske, men det er tre spillere som har delt nasjonalitet med USA og et annet land, og en som har en blanding av to andre land.

Valgene

Draftet ble delt opp i to runder der de 30 NBA-lagene i prinsippet skulle velge spiller etter tur, men noen av klubbene har byttet rettighetene til disse trekkene mot spillere eller penger tidligere i sesongen slik at andre klubber trekker deres trekk til sitt eget lag.
Trygve Moe

Trymprisen

Norsk Journalistlag deler ut Trymprisen til personer som har arbeidet for sine kollegers ve og vel gjennom organisasjonsarbeid. Trygve Moe (med kallenavnet «Trym») har gitt navn til prisen, og er også den som deler ut prisen på organisasjonens landsmøte. Prisen består av et stipend på 20.000 kroner.
Franchising

Franchising (fransk, egentlig (avgifts)frihet) er en forretningsmodell hvor en person med en forretningsidé (franchisor, «franchisegiver») lisensierer varemerker, produkter og forretningsmetoder til en forretningsutøver (franchisee, «franchisetaker») mot en avtalefestet avgift.
Franchising er en metode for distribusjon av helhetlige forretningskonsepter. Dette skjer gjennom et avtalefestet, tidsbestemt partnerskap mellom to selvstendige parter hvor franchisegiver eier, utvikler, tester og dokumenterer et komplett forretningskonsept som hun eller han gir en lokal driver, en franchisetaker, rett til å etablere og drive.
Franchisegiver er forpliktet til å overføre nødvendig kunnskap og gi løpende støtte til franchisetaker i avtaleperioden. Noen franchisegivere krever at bedriften drives som et aksjeselskap, andre ganger ikke. I 2012 ble det i Norge bestemt at kravet til aksjekapital er på 30.000 sammenlignet med 100.000 som det var tidligere

Historikk

Franchising begynte på 1860-tallet da Singer Sewing Machine Company lot varene sine bli markedsført, solgt og reparert av frittstående næringsdrivende på den amerikanske landsbygda. Disse rettighetsinnehaverne (franchisetakerne) fikk tillatelse til å bruke varemerket Singer og hele konseptet for hvordan Singer drev virksomheten sin. Franchisemodellen slik vi kjenner den i dag ble utviklet av Martha Matilda Harper. Harper hadde på 1930-tallet over 500 skjønnhetssalonger (Harper Shops) på verdenbasis drevet etter franchisemetoden. I Harper-konsernet fantes også en franchisesalong i Voldportgaten 70 i Gamle Fredrikstad. Franchising hadde sin største utviklingsperiode på begynnelsen av 1960-tallet i Texas i USA, med hjelp av bedrifter som McDonald's, Kentucky Fried Chicken, Seven Eleven og Avis. Andre kjente franchiseforretninger er ICA såvel som Western Unions telegrafsystem fra jernbanens barndom. I Norge er dagligvarekjeden REMA 1000 eksempel på en virksomhet som rendyrker franchise som forretningsmodell.
Onsø len

Onsø (kloster)len var en forlening (len) tidvis under Nonneseter kloster i Oslo, beliggende i dagens Østfold fra middelalderen til midten av 1600-tallet.
Ved lensavviklingen i 1670-årene inngikk Onsø len i Moss, Onsø, Tune og Vembe fogderi i Smaalenenes amt.
Sæming

Sæming (norrønt Sæmingr) er en mytisk konge som var en påstått sønn av Odin. Myten hevdet at Odin satte sønnen Sæming til å styre over Norge. Andre myter hevdet at han var en sønn av Yngve-Frøy. Han var første kjente konge av Hålogaland (kysten av dagens Nordland og deler av Troms). Da han døde ble sønnen Godhjalt Sæmingsson konge.
Ladejarlenes kobling til Sæming finnes også i noen utgaver av Skaldskaparmål i Den yngre Edda av Snorre Sturlason. Han nevnes også i innledningen til Ynglingesagaen hvor Snorre legger til at Sæmings mor var Skade. Den nordnorske skalden Øyvind Skaldespiller hyllet ladejarlene i stordiktet «Håleygjatal» (Háleygjatal). Her skisserte han opptil 25 slektsledd av ladejarlenes ætt fra Håkon Ladejarl (død 995) og tilbake til Sæming. Denne gudeforbindelsen ga ladejarlene ideologisk kongskrav på Norge på lik linje med Hårfagreslekten.
Oldtidens herskere ønsket gjerne å knytte sin ætt til den norrøne guden Odin, og ladejarlene i Trøndelag, som kom fra Hålogaland, knyttet sin slekt til Sæming, det første slektsledd til guddommen, og var dermed selv av gudeætt. Den norske religionshistorikeren og ekspert på norrøn mytologi, Gro Steinsland, mener at Sæming er først og fremst en prototypisk fyrste, og således verken gud eller jotne, men «er jordisk, dødelig skikkelse av en annen kategori enn sine mytiske aner, en heltskikkelse som rommer hele spekteret av livspotenser».
Sprikmøll

Utseende

Små (vingespenn gjerne 10 – 15 mm), slanke møll. Beina og noen ganger også antennene har tufser av utstående hår eller hårlignende skjell. Hodet er middels stort, glatt og blankt. Sugesnabelen er velutviklet, kledt med skjell nær roten. Antennene er trådformede, omtrent 3/4 så lange som forvingene, noen ganger med tette, lange, utstående hår. Forvingene er svært smale, gjerne omtrent 12 ganger så lange som brede, gule, lysbrune eller røde. De har lange hårfrynser langs de ytterste to tredjedeler av bakkanten. Bakvingene er smale med lange hårfrynser. Beina er temmelig lange og kraftige, særlig bakbeina. De har påfallende tufser av utstående, hårlignende skjell.

Levevis

Stathmopoda pedella, den eneste arten i Nord-Europa, har larver som lever på or.
Eksil

Eksil, landsforvisning eller landflyktighet vil si at en lever utenfor hjemlandet sitt. Begrepet blir ofte brukt om dem som er tvunget til å forlate hjemlandet sitt, enten fordi de er dømt til det som straff for en forbrytelse eller fordi at det ikke er trygt der. Årsakene til at det er farlig å bli værende kan være fra førfølgelse, krig, sultkatastrofer eller andre farlige omstendigheter.
Om vedkommende hadde begått en forbrytelse, så hendte det at vedkommende kunne velge mellom å flykte fra hjemlandet og bli erklært fredløs eller å bli henrettet.
Eksil kan òg brukes i løsere betydning om folk som mer frivillig har bosatt seg utenlands, men holder på den nasjonale identiteten sin, for eksempel «eksilnordmenn» eller «eksilfinner». Dersom store deler av ei folkegruppe drar i eksil, blir det kalt en diaspora.
Nikolaj Coster-Waldau

Privat

Coster-Waldau bor i Danmark med sin kone, en grønlandsk skuespiller og tidligere Miss Grønland, Nukâka Motzfeldt, og deres to små døtre Safina og Philippa.
Elliot Easton

Karriere

I 1985 gav Easton ut sitt eneste soloalbum Change No Change, men har spilt sammen med en rekke band og artister utenfor The Cars. Han startet bandet Band of Angels, som spilte inn et album som ikke ble utgitt. Han har også spilt på tidligere The Cars-kollega Ric Ocaseks soloalbum. 
Elliot Easton var i perioden 1995–2004 medlem av bandet Creedence Clearwater Revisited, som ble startet av Stu Cook og Doug Clifford fra Creedence Clearwater Revival. Han var en periode medlem av bandet The New Cars, som spilte gamle låter fra The Cars, samt noen nyskrevne egne låter. Easton var i 2010 med på gjenforeningen av The Cars. I 2014 stiftet han supergruppen The Empty Hearts sammen med Andy Babiuk fra The Chesterfield Kings, Clem Burke fra Blondie, Wally Palmar fra The Romantics og Ian McLagan fra Faces.
I 2018 ble Easton, som medlem av The Cars, innlemmet i Rock and Roll Hall of Fame.
Tony Strobl

Bakgrunn

Han ble født av tsjekkiske foreldre, og vokste også opp der. På delstatens kunstskole, Cleveland School of Art, skaffet han seg i tidsrommet 1933–37 en stor allmenn grunnutdanning. En viktig historisk begivenhet var at han gikk der sammen med Jerry Siegel og Joe Shuster. Sammen hadde de tre en idé om en ny type seriehelt, og var i ferd med å utvikle den. Tony hjalp til med å finpusse figuren tegnemessig, men han trodde ikke at figuren hadde noen stor framtid foran seg, men resultatet ble Supermann.
Rett etter Tonys eksamen hadde verdens første tegnede langfilm, Snehvit og de syv dvergene, akkurat hatt premiere. Tony så den, selvfølgelig, og tenkte at det å tegne dverger og søte dyr kunne være noe for han, og derfor sendte han en søknad til Disney. Den ble refusert, men en stund senere besøkte han studioene og gikk personlig inn til personalkontoret, hvor han til slutt ble ansatt.

Tegneserier

I desember 1938 begynte han på sitt første oppdrag; animasjon til pastoralsymfoniavsnittet i Fantasia. Senere jobbet han med Dumbo og Pinocchio, helt til krigen kom og han ble kalt inn. 
Etter krigen gikk han tilbake til filmen, og fikk øynene oppe for tegneseriebransjen, og fant ut at det var bedre betalt enn animasjonsjobben. Noen år hadde han en rekke korte tegnejobber, helt til han i 1947 tok steget inn i Western Publishings lokaler i Beverly Hills og ga en søknad på en jobb, som han også fikk. Western Publishing var forlaget som utga de fleste funny animal-seriene, med figurer fra filmstudioer som Disney, Warner Brothers (Snurre Sprett etc.) og Walter Lantz (Hakke Hakkespett). De tegnerene som ville, fikk derfor jobbe i et bredt spekter av figurer, og av de tegnerene var Tony Strobl.
Strobls første verk hos Western var en serie om Bucky Bug (ikke utgitt i Norge) til Walt Disney's Comics and Stories nr. 100 i januar 1949. Han ble etter hvert mest kjent for sine Donald Duck-historier, men tegnet også andre figurer, som Mikke Mus og Langbein. På femtitallet økte utgivningen av Disney-blader, ettersom de solgte så bra. Walt Disney's Comics and Stories solgte nesten 4 millioner pr. nummer toppåret 1952. Western Publishing begynte å utgi bladene Donald Duck, Mickey Mouse og Uncle Scrooge annenhver måned. Mange gode tegnere tegnet Donald den gangen, som Carl Barks, Jack Bradbury, Phil de Lara, Dick Moores, Paul Murry og selvfølgelig Tony Strobl. Etter 1954 sto han for det meste av innholdet i Donald Duck, mens Murry og Bradbury dominerte Mikke Mus-serier. 
Den 29. desember 1991 døde Tony Strobl, tegneren som bortsett fra Vicar og Barks har fått publisert flest sider med Donald-serier.
Elm (epostklient)

Elm (forkortelse for ELectronic Mail) er en tekstbasert epostklient som vanligvis er funnet på Unix og Unix-lignende operativsystemer. Første versjon ble lansert i 1986, og den ble snart populær som en av de første epostklienter som benyttet et tekstbasert brukergrensesnitt og som et verktøy med åpen kildekode.
Programmet ble utviklet av Dave Taylor, mens han arbeidet for Hewlett-Packard. Utviklingen foregikk senere hos et team av utviklere. Siste utgave var versjon 2.5.8, som ble lansert I august 2005.
Teochew

Teochew (tradisjonell kinesisk: 潮州話, forenklet kinesisk: 潮州话, IPA: tiε5 tsiu1 uε7, pinyin: Cháozhōuhuà) er et minnanspråk som er hjemmehørende i den kinesiske provinsen Guangdong østligste områder, og som er nærmest beslektet hokkien og taiwansk. Det tales av han-kinesere, og ved folketellingen i 1984 var det over 25 som talte det bare i Folkerepublikken Kina. Det er også utbredt utenfor, slik at man kan regne med minst 47 millioner teochewtalende i inn- og utland.
Språket har klart forskjellig grammatikk enn kantonesisk og mandarin, og er i det hele tatt uforståelig for dem som taler disse språk.
Teochew har de mest konservative idiomer innen det kinesiske språkområde, ved det at det har beholdt uttalestrukturer og oppbygning som har mer til felles med klassisk kinesisk enn med det moderne allmenkinesiske språk. Disse mer enn tusen år gamle trekkene gjør språket til et særlig interessant forskningsprosjekt blant sinologer.
Teochew står sterkt blant mange utenlandskinesere. Det er nesten én million som har teochew som morsmål i Malaysia. I Hongkong er det nest størst. De mange utvandringsbølger fra språkets hjemstavnsområder gjør at det står sterkt også i kinesiske miljøer for eksempel Taiwan, Singapore, Thailand, Indonesia (Java/Bali), Vietnam, Kambodsja, Brunei, Australia, New Zealand og USA.
Tallkrogen tunnelbanestasjon

Tallkrogen er en stasjon på Stockholms tunnelbane, i bydelen Tallkrogen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Skogskyrkogården og Gubbängen. Den ligger ved Tallkrogsvägen/Victor Balcks väg 101.
Stasjonen ble åpnet 1. oktober 1950, da tunnelbanen Slussen – Hökarängen ble innviet. Stasjonen har en utendørs plattform med inngang fra Victor Balcks väg.
Sundvolden Grand Prix

Historie

I forbindelse med at RGP overlot sin status som UCI-ranket etapperitt til Tour of Norway i 2011 og gjenoppstod som et endagsritt, ble Grand Prix Norefjell startet som et tilsvarende søsterritt, men med en skikkelig klatring opp til Norefjellstua som avslutning. Rittet hadde også en turrittklasse. Det var kun det første året at rittet endte på Norefjell som planlagt, for i 2012 ble det opprinnelige rittet avlyst på grunn av fare for snøvær og et erstatningsritt for eliteklassen ble arrangert med start og målgang i Hønefoss og gikk rundt Tyrifjorden. Erstatningsrittet ble gitt navnet «Tyrifjorden rundt» etter det historiske rittet med samme navn.
I 2013 fikk rittet UCI-klassifisering 1.2 og endret navn til Hadeland Grand Prix, med Hadeland som område for løypene, men første året var fortsatt start og målgang på Hønefoss. I 2014 hadde rittet start i Brandbu og avslutning opp Lynnebakka i Gran, mens det i 2015 hadde både start og målgang på Jaren. I 2016 endret rittet igjen navn, til Sundvolden Grand Prix, og har siden da hatt start ved Sundvolden Hotel på Sundvollen, går en runde rundt Tyrifjorden og avslutter med en klatring opp Krokkleiva.
Norea Radio Oslo

Norea Radio Oslo er en norsk kristen radiokanal som sender på frekvensbånd FM 107,7 i Oslo. Kanalen drives av NorskLuthersk Misjonssamband og har drevet radioarbeid siden 1956. Kanalen driver primært misjonsarbeid via radio.
Shuichi Uemura

Karriere

Shuichi Uemura startet sin profesjonelle karriere i Toyota Motors. Han har også spilt for Kyoto Purple Sanga.
Tankwa

Tankwa er en sivbåt på den østafrikanske Tanasjøen, som ligger langt oppe i høyfjellet i det nordvestlige Etiopia. Denne båttypen, som fremdeles eksisterer i det tjueførste århundret, har beholdt den gamle formen som på de egyptiske papyrusbåtene fra svunne tider, med krummet akterstevn og bøyet baug i en spesiell krøll som sett på relieffer i Egypt for fem tusen år siden.
På den store Tanasjøen, som har en så stor vannflate at en ikke kan se kysten på den andre siden, blir papyrusbåtene fremdeles brukt som et effektivt transportmiddel mellom fastlandet og de mange øyene med klostre befolket av tradisjonsbundne munker. Disse munkene har aldri gått over til å bygge båter av tre, tross tilgjengelighet på større treemner i flere århundrer. Munkene og prestene var for 700 år siden forfulgt for sin tro, og flyktet sørover til de store sjøene Tana og Zwai, der de søkte tilflukt på bortgjemte øyer som fra gammelt av hadde religiøs betydning.
Den gamle båtbyggingstradisjonen ved Tanasjøen var ikke bare for munkene som holdt til på de mange øyene ute på innsjøen, men også for lokalbefolkningen som tok papyrusbåter i bruk for en rekke ulike roller inkludert frakt av korn.

Tankwa

Den typiske papyrusbåten på innsjøen bygges i ulike varianter og størrelser, med lengde fra 5,5 m for kun én mann, til 10,7 m for åtte til ti personer, og bredde fra 0,92 til 2,13 m. Den vanlige varianten er en slags tykk sammenbundet madrass av papyrusruller med et tynt båtformet skall med oppbøyet baug og akterstavn på minst to store bunter som var lagt i kryss ved endene og deretter strammet til. Det finnes varianter med en «kjøl» med overlappende papyrusruller, men også et stykke av tre tatt fra akasietret blir brukt som kjøl. På de større varianter blir det midtskips lagt bunter på bunnen for å beskytte lasten fra vannet, ettersom «madrassen» raskt blir vasstrukken til sjøs. For lengre ferd på innsjøen blir det festet utriggere midtskips for bruk av årer.
De lokale båtbyggerne konstruerer sine sivfarkoster i to deler, som kan bæres opp hver for seg og reises på høykant for å tørkes hver natt. Båtene må være så lette som mulig, og må trekkes opp av vannet så snart som mulig hver gang man er ferdig for dagen. Hvis skroget blir vasstrukkent, er det fare for at det kan gå i oppløsning i bølgene. En Tankwa er så fleksibel at den bukter seg på langs som en orm i bølgene.
Det er kjent at meget store farkoster av papyrussiv var brukt på Tanasjøen med plass for 20 personer ombord eller en last på opptil 7 tonn i vekt. Thor Heyerdahl, som kom til Tanasjøen for å se nærmere på den lokale båtbyggingstradisjonen og papyrusen som vokser i ubegrensete mengder, fikk høre om større tankwa som hadde fraktet to og tre tonn korn over sjøen til markedsplassene.
Oss kjeltringer imellom

Om serien

Serien ble produsert av selskapet Four Star Television, som både Niven og Boyer i sin tid var med på å stifte.
Samoa

Geografi

Samoa består totalt av ti øyer som alle ligger sør for ekvator. De to største er Savai'i med 1 700 km² og Upolu med 1 110 km². I tillegg til disse, er to andre øyer befolket: Manono og Apolima. Nu'utele, Nu'ulua, Nu'usafe, Nu'ulopa og Fanuatapu er ubebodde. Namu'a var også ubebodd, men er utbygd med anlegg for turister.
Samoaøyene er dannet fra vulkansk aktivitet. Savai'i og Upolu er høye og bratte. Fra en smal, flat kyststripe reiser Savai'i seg til 1 859 moh og Upolu til 1 100 moh. Høyeste punkt er fjelltoppen Silisili på Savai'i. De to øyene har fruktbare daler og har rik vegetasjon med regnskog.
To av de andre øyene er store korallrev som så vidt stikker opp fra havet. Resten av øyene er småøyer mellom Savaii og Upolu. Vegetasjonen på øyene er frodig og tropisk. Den mineralrike asken fra vulkanene gjør vegetasjonen ekstra tett. Det finnes ingen større pattedyr på øynene. De største dyrene er slanger og fugler.
Landet dekker en flate på 2 934 km².

Klima

Samoa har tropisk klima, med høy luftfuktighet og mye nedbør, i gjennomsnitt 2 880 mm årlig. Temperaturen varierer mellom 22 og 30 grader celsius. Perioden fra november til og med april er regntid, mens månedene fra mai til oktober er tørrere og med passatvind.

Historie

De første menneskene kom til Samoa via Indonesia, Filippinene og Malaysia. Lokalbefolkningen levde da isolert fra resten av verden til 1722 da nederlenderen Jakob Roggeveen kom til øyene. Etter hans besøk kom det mange besøkende til øyene, for det meste pirater, rømte forbrytere og hvalfangere. Dette førte til konflikter med lokalbefolkningen, og av de første misjonærene ble noen til og med utsatt for kannibalisme. Fram til begynnelsen av første verdenskrig tilhørte Samoa Tyskland, men under krigen ble Samoa okkupert av New Zealand og styringsformen ble endret. I 1961 gjorde lokalbefolkningen opprør, og landet oppnådde full selvstendighet fra 1. januar 1962 som den første øygruppen i Polynesia. Staten het opprinnelig Vest-Samoa, men endret i 1997 navnet til Samoa (formelt Den uavhengige staten Samoa).

Kultur og samfunn

Trygdesystemet på Samoa omfatter alderstrygd, uføretrygd og trygd ved yrkesskade. Mangelen på leger er stor, det finnes bare én lege per 3180 innbyggere, og sykehus-dekningen er på omtrent samme nivå. Barnedødeligheten ligger på cirka 60 per 1000 barn. Lungebetennelse og hjerte-sykdommer er noen av de vanligste årsakene til at innbyggerne dør. 
Grunnskolen består av syv-årig skolegang. Den er obligatorisk og begynner når barna er 7 år gamle. Det første universitetet i Samoa ble åpnet i 1988.
Det er to aviser som kommer ut hver dag, og det er to andre aviser som kommer ut en gang i uka. Det finnes en radiokanal som er statlig, og på den snakkes det både samoansk og en del engelsk. Denne kanalen er delvis finansiert av reklame. En privat radiokanal ble også opprettet i 1989. Det finnes også et statlig fjernsynsselskap som åpnet i 1993.
Afagrilaxia

Utseende

En liten (ca. 5 millimeter), lang og tynn praktbille. Antennene er tynne, hodet kort og bredt, rundet, med ganske store fasettøyne. Pronotum er rundet med grov, nettaktig mikroskulptur. Dekkvingene er lange og smale, litt innsnevret i midten, med grove punktrader.

Levevis

Arten lever på tørre steder.

Utbredelse

Arten er utbredt i Sør-Afrika og Tanzania.
Olaf Poulsens minnelegat

Olaf Poulsens minnelegat  (dansk: Olaf Poulsens Mindelegat) er et dansk legat, som tildeles skuespillere. 
Legatet er oppkalt etter skuespiller Olaf Poulsen.
Norgescupen i skiskyting for junior 2017

Norgescupen i skiskyting for junior 2016/17 gikk over 8 / 9 renn, fra 7. januar 2017 på Liatoppen skisenter på Ål til 26. mars 2017 i Mo i Rana i forbindelse med NM del to.
Anselm Kiefer

Biografi

Kiefer er sønn av kunstpedagog Albert Kiefer og hans kone Cilly. Han ble født i en luftvernbunker i hospitalet i Donaueschingen. Han flyttet til Rastatt i 1951, og i 1965 ble han innrullert som student i Freiburg im Breisgau, hvor han leste fagene jus, romanistikk og litteratur. Samtidig studerte han maleri fra 1966 til 1968 i Freiburg, og derefter ved det statlige kunstakademiet i Karlsruhe. Hans eksamensarbeide var en fotodokumentasjon av en performance-forestilling.
Han gjennomførte en svært kontroversiell turné i en rekke europeiske land, hvor han, iført deler av farens frontuniform fra annen verdenskrig, ifølge eget utsagn «utforsket sin egen fascisme.» Forestillingene utløste voldsomme reaksjoner og støtte på motstand fra kunstskolens lærerstab. Han hadde imidlertid funnet gehør hos Joseph Beuys, hvis egen kunst hadde utspring i krigsopplevelser, og fra 1972 fortsatte Kiefer sine kunststudier under Beuys i Düsseldorf.
Han forlot Tyskland i 1991 efter å ha skilt seg fra sin kone og foretok omfattende reiser i India, Mexico, Kina og USA før han slo seg ned i Barjac i Frankrike i 1993. Her innredet han et atelier i et 35 mål stort industribygg.
Siden 2008 bor Kiefer ved Paris. Han har forelest som kunstprofessor ved Collège de France siden 2011.
Jean-Vincent Scheil

Biografi

Han ble tidlig engasjert i forasiatisk arkeologi og medlem av det franske arkeologiske institutt i Kairo. Sammen med Jacques de Morgan ledet han de franske utgravninger i Susa i 1897 og følgende år. Blant de mange viktige funn gjort her, var det viktigste Hammurabis lovsamling, som Scheil fikk utgitt sammen med andre nyfunne kileskrifttekster i den av Morgan redigerte beretning om ekspedisjonen La Délégation en Perse. 
Senere utgav han de assyriske lovtekster, Recueil de lois assyriennes (Paris 1921). Scheil var professor i assyriologi ved École des Hautes Études i Paris.